Marja Andrejčika

Marja Magdalena Andrejčika (; dzimusi  Suvalkos) ir poļu vieglatlēte, startē šķēpa mešanas sacensībās. Viņa ir  sudraba medaļas ieguvēja, 2015. gada Eiropas junioru čempione, Polijas rekordiste.

 Karjera 
Starptautiskās sacensībās debitēja 2013. gadā Pasaules čempionātā jauniešiem Doneckā, kvalifikācijā ieņēma 26. vietu un finālsacensībām nekvalificējās. Nākamajā gadā Pasaules čempionātā junioriem Jūdžīnā ieguva 5. vietu. 2015. gadā uzvarēja Eiropas čempionātā junioriem Eskilstūnā ar rezultātu 59,73 m. Tajā pašā gadā debitēja Pasaules čempionātā pieaugušajiem, kas risinājās Pekinā. Kvalifikācijā ieņēma 28. vietu un finālā neiekļuva.

Andrejčika pārstāvēja Poliju  Riodežaneiro. Kvalifikācijā 16. augustā viņa sasniedza savu personisko un jaunu Polijas rekordu — 67,11 metri. Finālā viņa ierindojās ceturtajā vietā, no bronzas medaļas atpaliekot tikai divus centimetrus.

Drīz pēc olimpiskajām spēlēm Andrejčikai tika veikta pleca operācija, un viņa bija spiesta izlaist visu 2017. gada sezonu. Sacensībās atgriezās 2018. gada jūnijā, taču nespēja sasniegt pietiekami labu formu, lai piedalītos 2018. gada Eiropas čempionātā Berlīnē. Nākamajā sezonā viņa ieņēma otro vietu 2019. gada Eiropas komandu čempionāta Superlīgā, kas notika Bidgoščā, un kvalificējās 2019. gada Pasaules čempionātam Dohā, kur viņa tomēr izstājās kvalifikācijas kārtā.

 Splitā uzlaboja Polijas rekordu, sasniedzot 71,40 metrus. Tas kļuva par trešo labāko rezultātu sieviešu šķēpa mešanas vēsturē.  Tokijā Andrejčika izcīnīja sudraba medaļu ar 64,61 metrus tālu metienu. Viņa pārdeva izsolē savu olimpisko medaļu, lai palīdzētu finansēt kāda 8 mēnešus veca mazuļa sirds operāciju. Polijas veikalu tīkls, kas uzvarēja izsolē, viņai medaļu atdeva. 2022. gada Pasaules čempionātā Jūdžīnā nespēja iekļūt finālsacensībās, ieņemot 21. vietu.

2024. gada Eiropas čempionātā Romā ieņēma 10. vietu. Tajā pašā gadā olimpiskajās spēlēs Parīzē ierindojās 8. vietā.

 Sasniegumi 
2013Pasaules čempionāts jauniešiem26.45,14 m2014Pasaules čempionāts junioriem5.53,66 m2015Eiropas čempionāts junioriem1.59,73 mPasaules čempionāts28.56,75 m2016Eiropas čempionāts13.57,93 mOlimpiskās spēles4.64,78 m2019Pasaules čempionāts22.57,68 m2021Olimpiskās spēles2.64,61 m2022Pasaules čempionāts21.55,47 m2024Eiropas čempionāts10.58,29 mOlimpiskās spēles8.62,44 m

 Atsauces 

 Ārējās saites 

Kategorija:1996. gadā dzimušie
Kategorija:Podlases vojevodistē dzimušie
Kategorija:Polijas vieglatlētes
Kategorija:Šķēpa metēji
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki
Kategorija:Olimpiskie sudraba medaļnieki vieglatlētikā
Kategorija:Polijas olimpiskie sudraba medaļnieki
Kategorija:2024. gada vasaras olimpisko spēļu dalībnieki